Helena Bonham Carter

Helena Bonham Carter (født 1966) er en Oscar-nominert britisk skuespillerinne.

 Biografi 
 Familie og oppvekst 
Carter ble født 26. mai 1966 i Golders Green i London. Faren, Raymond Bonham Carter, kom fra en berømt britisk politisk familie. Hun er oldebarnet til den tidligere britiske statsministeren Herbert Henry Asquith. Moren Elena er psykoterapeut, og er datter av den spanske diplomaten Eduardo Propper de Calejón og maleren baronesse Hélène Fould-Springer. Helena Bonham Carter har to brødre, Edward og Thomas.

 Karriere 
Carter har ingen formell skuespillerutdannelse. I 1979 vant hun en nasjonal forfatterkonkurranse, og brukte pengene hun vant, til å betale for å bli oppført i skuespillerkatalogen «Spotlight».

Da hun var 16 år gammel fikk hun sitt første profesjonelle oppdrag som skuespiller, i en TV-reklame. I 1983 hadde hun en liten rolle i en obskur film som het A Pattern of Roses. Den første hovedrollen var i Lady Jane (1986). Gjennombruddet kom med rollen som Lucy Honeychurch i Et rom med utsikt fra 1985, som ble filmet etter Lady Jane, men allikevel lansert først.

I dag er Carter kjent for rollene i filmer som Fight Club, Charlie og sjokoladefabrikken, Tim Burtons Corpse Bride, Big Fish,  Wallace og Gromit i Varulvkaninens forbannelse, Alice i Eventyrland og Kongens tale.

Carter hadde rollen som Bellatrix DeMons i Harry Potter og Føniksordenen, Harry Potter og Halvblodsprinsen, Harry Potter og Dødstalismanene - Del 1 og Harry Potter og Dødstalismanene - Del 2.

For innsatsen i rollen som Elizabeth Bowes-Lyon i filmen Kongens tale ble Carter nominert til både Golden Globe og Oscar som beste kvinnelige birolle.

Carter ble i dronningens nyttårsliste for 2012 utnevnt til kommandør av Order of the British Empire.New Year Honours List 2012   , Directgov.

 Privatliv 
Hun var i et forhold med skuespilleren Kenneth Branagh (som hun opptrådte sammen med i flere filmer) fra 1994 til sommeren 1999. Etter dette hadde hun et kort forhold med Steve Martin. I oktober 2001, mens hun filmet Planet of the Apes, møtte hun filmregissør Tim Burton, som hun var gift med frem til 2014. Hun har opptrådt i alle filmene til Burton etter 2001. Paret har to barn: Billy Raymond Burton, som ble født 4. oktober 2003 og Nell Burton, født 15. desember 2007. Johnny Depp er Billys gudfar.

 Filmografi 
ÅrFilmOriginaltittelRolleMerknader2020Enola HolmesEnola HolmesEudoria Holmes 2018Ocean's 8   Rose   2015Suffragette – Kampen for frihetSuffragette Edith Ellyn  2013The Lone Ranger  Red  2011Harry Potter og dødstalismanene – del 2Harry Potter and Deathly Hallows Part 2Bellatrix DeMons  2010Harry Potter og dødstalismanene – del 1Harry Potter and Deathly Hallows Part 1Bellatrix DeMons  2010Kongens taleThe King's SpeechElizabeth Bowes-Lyon Nominert til Golden Globe som beste kvinnelige birolleNominert til Oscar for beste kvinnelige birolle 2010Alice i EventyrlandAlice in WonderlandRed Queen  2009Harry Potter og HalvblodsprinsenHarry Potter and the Half-Blood PrinceBellatrix DeMons  2009Enid     Vant Emmy-prisen for beste kvinnelige skuespiller2007Sweeney ToddSweeney Todd - The Demon Barber From Fleet Street Mrs. Lovett  nominert til Golden Globe som beste kvinnelige skuespiller i film (musikal/komedie) 2007Harry Potter og FøniksordenenHarry Potter and the Order of the PhoenixBellatrix DeMons2006Stand by Love      2006Sixty Six   Esther Reuben   2005De syv uovervinneligeMagnificent 7 Maggi TV-film2005Corpse Bride   Corpse Bride  Stemme 2005Wallace og Gromit i Varulvkaninens forbannelseWallace & Gromit in The Curse of the Were-Rabbit Lady Campanula Tottington  Stemme 2005Conversations with Other Women   Dame   2005Charlie og sjokoladefabrikkenCharlie and the Chocolate Factory Mrs. Bucket 2003Big Fish   Jenny / heksen  2003Henry VIII   Anne Boleyn  TV-film2002Live from Baghdad   Ingrid Formanek  nominert til Golden Globe for beste kvinnelige skuespiller i miniserie/TV-film 2002Till Human Voices Wake Us   Ruby  2002The Heart of Me   Dinah 2001Novocaine   Susan Ivey  2001Planet of the Apes   Ari  2001Football   Mor  2001Carnivale   Milly 1999The Nearly Complete and Utter History of Everything   Lily  TV-film 1999Women Talking Dirty   Cora  1999Fight Club   Marla Singer  1998The Theory of Flight   Jane Hatchard  1998The Revengers' Comedies   Karen Knightly  1998Merlin   Morgan Le Fey  nominert til Golden Globe for beste kvinnelige birolle1997Keep the Aspidistra Flying   Rosemary  1997Kjærlighetens vingerThe Wings of the Dove Kate Croy  nominert til Golden Globe for beste kvinnelige skuespiller i dramafilm 1997The Petticoat Expeditions   Forteller 1996Portraits chinois   Ada  1996Hellige tre kongers aftenTwelfth Night: Or What You Will Olivia 1995Margaret's Museum   Margaret MacNei  1995Frodige AfroditeMighty Afrodite Amanda 1994Mary Shelley's Frankenstein   Elizabeth  1994A Dark Adapted Eye   Faith Severn (som voksen)  TV-film 1994Butter     TV-film1993Fatal Deception: Mrs. Lee Harvey Oswald   Marina Oswald  nominert til Golden Globe for beste kvinnelige skuespiller i miniserie/TV-film 1993Dancing Queen   Pandora / Julie  TV-film 1992Tilbake til Howard's EndHoward's End Helen Schlegel  1991Where Angels Fear to Tread   Caroline Abbott  1990Hamlet   Ophelia 1989Getting It Right   Lady Minerva Munday  1989Francesco   Chiara   1988La Maschera   Iris 1987A Hazard of Hearts   Serena Staverley  TV-film 1987Maurice  Cameoopptreden 1987The Vision   Jo Marriner  1986Lady Jane   Lady Jane Grey  1985Et rom med utsiktA Room with a View Lucy Honeychurch 1983A Pattern of Roses   Netty  TV-film

 Referanser 

 Eksterne lenker 
 Biografi på tiscali.co.uk

 Zoomagazine.de - Inneholder bildet av Bonham Carter tatt av fotografen Bryan Adams (se blad nummer 7)
 Noen av Bonham Carters motebilder på gold-virtuosi.com
 «Helena World» – fanside

Kategori:Engelske skuespillere
Kategori:Order of the British Empire (CBE)
Kategori:Personer fra Barnet